**Дэмакратычныя сілы Сірыі** або **Сірыйскія дэмакратычныя сілы** (СДС) або **Сірыйская дэмакратычная армія** (араб. قوات سوريا الديمقراطية‎‎, курд.: Hêzên Sûriya Demokratîk, англ.: Syrian Democratic Forces, **SDF**) — альянс сіл узброенай апазіцыі ў Сірыі, створаны 10 кастрычніка 2015 года. Уключае курдскія атрады народнай самаабароны (YPG і YPJ), розныя арабскія апазіцыйныя групы (Джэйш-ат-Тувар і інш.), якія ўваходзяць у Сірыйскую арабскую кааліцыю, а таксама асірыйскія і туркменскія апалчэнні. Дзейнічае ў паўночных раёнах Сірыі.

Гicторыя
--------

Асноўная заяўленая мэта — барацьба з «Ісламскай дзяржавай». Аб’яднанне ў Дэмакратычныя сілы Сірыі стала працягам сумесных аперацый курдскай самаабароны і часткі ўмераных сіл Свабоднай арміі Сірыі падчас кампаніі «Вулкан Еўфрата». Урад ЗША абвясціў аб падтрымцы альянсу ў рамках новай стратэгіі барацьбы з ІД. Па стане на вясну 2016 года, сілы СДС налічвалі каля 25 тысяч курдскіх апалчэнцаў і каля 5 тысяч арабаў.

Да студзеня 2018 года SDF кантралявалі тэрыторыі вакол гарадоў Мембідж і Афрын на паўночным захадзе Сірыі і вялікую частку левага берага Еўфрата да мяжы з Іракам. Па выніку завершанай ў сакавіку 2017 года аперацыі «Шчыт Еўфрата» тэрыторыя паміж гарадамі была занята Турцыяй, што ў далейшым пагражала захопам Афрына і Манбiджа. 20 студзеня 2018 года Турцыя і падтрымоўваныя ёй групоўкі пачалі наступленне на Афрын. Ваенная аперацыя атрымала назву «Аліўкавая галіна».

Падтрымка ЗША
-------------

У ходзе канфідэнцыйнага візыту ў Сiрыю 21 мая 2016 года Джозэф Вотэл, кіраўнік камандавання ўзброеных сіл ЗША на Блізкім Усходзе, сустрэўся з лідарамі СДС. Вотэл ухваліў падрыхтоўку мясцовых сіл самаабароны ваеннымі саветнiкамi ЗША. На канец мая 2016 у Сірыі знаходзілася каля 200 амерыканскіх ваенных спецыялістаў. Прадстаўнікі СДС, а таксама мясцовыя племянныя правадыры, са свайго боку, выказалі пажаданне большай дапамогі з боку ЗША, у тым ліку, у частцы пастаўкі цяжкіх узбраенняў.

13 студзеня 2018 года стала вядома пра стварэнне міжнароднай кааліцыяй па барацьбе з тэрарызмам і падрыхтоўкі на базе «Сірыйскіх дэмакратычных сіл» пагранічных сіл бяспекі (BSF), якія зоймуцца аховай кантраляваных курдамі тэрыторый у Сірыі. У студзені навучанне праходзіла першая група з 230 байцоў, агульная колькасць BSF плянавалася ў памеры 30000 чалавек. Размясціць новыя сілы планавалася на поўначы Сірыі уздоўж мяжы з Турцыяй, на ўсходзе краіны ўздоўж іракскай мяжы, а таксама ўздоўж даліны ракі Еўфрат за выключэннем курдскага анклава ў Афрыне (кааліцыя не вяла там аперацый). Ініцыятыва выклікала крытыку з боку Расiі і Турцыі.

Палiтычныя мэты
---------------

Асноўны артыкул: **Сірыйскі Курдыстан**
На думку эксперта па пытаннях блізкаўсходняй палітыкі прафесара Дж. Лэндыса, доўгатэрміновай палітычнай мэтай СДС, ядро ​​якой ўтвараюць курдскія атрады, з’яўляецца стварэнне курдскай аўтаноміі на поўначы Сірыі. У прыватнасці, у ходзе баёў у раёне Манбiджа курды спрабавалі ўзяць пад кантроль як мага большы ўчастак тэрыторыі з мэтай далейшых перамоваў пра аўтаномію з урадам Асада.

Зноскі
------

1. ↑
2. ↑  Нябачны сябар: якім паўстанцам дапамагае Расія ў Сірыі :: Палітыка :: РБК
3. ↑  -v-micallef / the-enemy-of-my-enemy-rus\_b\_9282978.html The Enemy of My Enemy: Russia and the Kurds Reshape the Syrian Civil War
4. ↑
5. ↑  «США призывают Турцию не воевать с сирийскими курдами», Би-Би-Си, 29.08.2016
6. ↑  «New Syrian rebel alliance formed, says weapons on the way» Архівавана 14 лістапада 2015.
7. 1 2 3  «Командующий войсками США на Ближнем Востоке тайно посетил Сирию», Русская служба Би-би-си, 22.05.2016
8. 1 2  *Анжелика Басисини*, *Георгий Макаренко*. Турецкий гамбит Пентагона *Газета РБК* № 006 (2730) (1601), 16.01.2018
9. ↑  «Syria conflict: Unravelling the puzzle», BBC, 16.03.2017